**Jelentések lejárt határidejű határozatokra,**

**beszámoló az átruházott hatáskörben hozott döntésekről.**

(A képviselő-testület 2024. október 31-i ülésére.)

Tisztelt Képviselő-testület!

Szervezeti és működési szabályzatunkról szóló 27/2013. (IX. 27.) önkormányzati rendelet 12. §-a értelmében a lejárt képviselő-testületi határozatokról az alábbi jelentéseket adom:

A **91/2024. (VI. 26.)** határozatában a képviselő-testület az önkormányzat vagyonáról és a vagyonnal való gazdálkodás szabályairól szóló 1/2007. (II. 2.) önkormányzati rendelete 20. § (5) bekezdésében foglalt jogkörével élve a az önkormányzat tulajdonában lévő Kőszeg, Rákóczi F. u. 63. fsz. 2. szám alatti, 48 m2 nagyságú lakás megnevezésű ingatlan liciteljárás útján történő értékesítését rendelte el az ingatlanforgalmi értékbecslésben szereplő 9.696.000,- Ft 25%-ával csökkentett, 7.272.000,- Ft induló vételáron.

A határozatra jelenti Németh Ildikó városüzemeltetési osztályvezető, hogy a csökkentett áron kiírt első pályázati eljárás érdeklődők hiányában eredménytelenül zárult, majd az október 11-re kiírt licit is. Az újabb pályázati felhívás tartalma szerint a következő licit időpontja 2024. november 4.

A **98/2024. (VIII. 29.)** határozatában a képviselő-testület a Kőszeg, Rákóczi F. u. 78. társasház önkormányzati tulajdonú lakások 1872/10000 tulajdoni hányada tekintetében a társasház tetőszerkezetének helyreállítására 9.360.000,-Ft összeget biztosított a Kőszeg, Rákóczi F. u. 78. Társasház részére az önkormányzat 2024. évi költségvetéséről szóló 1/2024. (II. 16.) önkormányzati rendelet 5. melléklet II./4. Önkormányzati Ingatlanok és Intézmények felújítási keret terhére.

A határozatra jelenti Németh Ildikó városüzemeltetési osztályvezető, hogy az önkormányzat tulajdoni hányadára eső összeg a társasház részére megfizetésre került, a tetőszerkezet helyreállítása megkezdődött.

A **105/2024. (VIII. 29.)** határozatában a képviselő-testület módosította a 195/2023. (X. 26.) képviselő-testületi határozatának 1. pontját, melyben elrendelte a Kőszeg, 6659/3 hrsz-ú ingatlant érintő Helyi Építési Szabályzat szerinti közlekedési és közműterület övezetbe sorolt területrészének kisajátítását és egyben felhatalmazta a polgármestert a kisajátításhoz szükséges dokumentumok aláírására.

A határozatra jelenti szintén Németh Ildikó, hogy a terület kisajátítását megelőzően az érintett művelés alatt lévő területrészek más célú hasznosítását indították meg.

Tisztelt Képviselő-testület!

A szervezeti és működési szabályzatunkról szóló 27/2013. (IX. 27.) önkormányzati rendelet 2. § (5) bekezdésében foglaltak értelmében az alábbiakban beszámolok az átruházott hatáskörben hozott döntésekről.

A **Kulturális, Oktatási, Szociális, Egészségügyi és Sport Bizottság** októberi rendes ülésén – átruházott jogkörben – az alábbi döntéseket hozta:

* Jóváhagyta a Kőszegi Meseváros Óvoda és Bölcsőde munkatervét,
* Elfogadta a nyári táborozások elszámolását,
* Javaslatokat tett a „Jó tanuló és jó sportoló” kitüntető címekre,
* Meghatározta, hogy a Kőszeg, Velemi út 15. A lph. fsz. 1. alatti üres lakás piaci alapon legyen bérbe adva.

***Dr. Dömötör Ramóna*** mb.igazgatási osztályvezető jelentése alapján:

A polgármester nevében az osztály 2024. szeptember 19. és 2024. október 30. között összesen 94 fő részére, 122 esetben települési támogatást, valamint 10 fő részére lakásfenntartási támogatást állapított meg.

***Németh Ildikó*** városüzemeltetési osztályvezető jelentése alapján:

A polgármester nevében az osztály szeptember 19. és október 30. között összesen 10 db közterület használati engedélyt adott ki.

***Básthy Béla*** polgármester úr a   
K/8175-2/2024. számú határozatában a Kőszeg város jelképeiről és a Kőszegre utaló elnevezésekről, azok használatáról, valamint a középületek és közterületek fellobogózásának rendjéről szóló 3/2016. (II. 12.) önkormányzati rendelet alapján a Hajnalcsillag Néptáncegyüttes Alapítvány (képviseli Fekete-Pataki Edit) kérelmező részére engedélyezte a Hajnalcsillag Néptáncegyüttes 2024. november 24-én megrendezésre kerülő, fennállásának 35 éves jubileumára készítendő plakáton és meghívón Kőszeg Város Önkormányzata nevét és címerének használatát.

Fentieken kívül ***Básthy Béla*** polgármester úr az SZMSZ 5. melléklete alapján, átruházott jogkörben az alábbi – számozott – döntéseket hozta:

*122/2024. (IX. 16.) polgármesteri határozat:*

Tulajdonosi hozzájárulás a Kőszeg, Kethelyi út 1118 hrsz-ú ingatlanra vonatkozóan távközlési berendezés végleges kiépítése érdekében.

*123/2024 (IX. 19) polgármesteri határozat:*

Támogatás polgármesteri keretből a Pedagógus Nyugdíjas Klub részére a klubtagok részére közös kirándulás támogatása céljából.

*124/2024 (IX. 20) polgármesteri határozat:*

Tulajdonosi hozzájárulás a Jézus Szíve templom előtti téren a Szombathelyi Egyházmegye szabadtéri kiállítás megrendezéséhez.

*125/2024 (IX. 20) polgármesteri határozat:*

Tulajdonosi hozzájárulás a Szombathelyi Egyházmegye részére, a Jézus Szíve templom előtti téren, az általuk használt építési területre irányuló kamera kihelyezéséhez .

*126/2024 (IX. 20) polgármesteri határozat:*

Közterület bontási hozzájárulás Kőszeg, Mélyút u. 10. 3748 hrsz-ú ingatlanhoz csatlakozó földkábel kiépítése érdekében.

*127/2024 (IX. 20) polgármesteri határozat:*

Tulajdonosi hozzájárulás Kőszeg, 7028 hrsz ivóvízellátása érdekében.

*128/2024 (IX. 20) polgármesteri határozat:*

Közútkezelői hozzájárulás Kőszeg, 7028 hrsz ivóvízellátás érdekében.

*129/2024 (IX. 23) polgármesteri határozat:*

Közterület bontási hozzájárulás Kőszeg, Mohás út 325 hrsz ingatlan csatlakozó földkábel kiépítéséhez.

*130/2024 (IX. 23) polgármesteri határozat:*

Közterület bontási hozzájárulás Kőszeg, Panoráma krt. 826 hrsz szennyvízelvezetés kivitelezéshez.

*131/2024 (IX. 24) polgármesteri határozat:*

Közterület bontási hozzájárulás Kőszeg, Temető utca 21. számú ingatlanhoz csatlakozó földkábel kiépítéséhez.

*132/2024 (IX. 26) polgármesteri határozat:*

Tulajdonosi hozzájárulás Kőszeg, 4225/6 hrsz ingatlan megközelítése (egy gyalogos és egy gépkocsi átjáró építése) érdekében.

*133/2024 (IX. 30) polgármesteri határozat:*

Külföldi állampolgár ingatlanszerzése Kőszeg Vadvirág utca 10. alatti ingatlanra (4044/5hrsz.) vonatkozóan.

*134/2024 (IX. 30) polgármesteri határozat:*

Közterület bontási hozzájárulás Kőszeg, Temető u. 69. előtti ingatlan előtti területre a Kőszeg, Kiss János lakótelep optikai hálózat (GPON) kiépítése érdekében.

*135/2024 (IX. 30) polgármesteri határozat:*

Tulajdonosi hozzájárulás a Kőszeg, 3748 hrsz alatti ingatlan (Mélyút út) vízbekötéséhez.

*136/2024 (IX. 30) polgármesteri határozat:*

Közútkezelői hozzájárulás Kőszeg, 3748 hrsz- u ingatlan (Mélyút út) vízbekötéséhez.

*138/2024 (IX. 30) polgármesteri határozat:*

Közútkezelői hozzájárulás Kőszeg, Rőtivölgy u. 34. feszültségjavításához és villamos energia ellátásához.

*138/2024 (IX. 30) polgármesteri határozat:*

Közútkezelői hozzájárulás Kőszeg, Rőtivölgy u. 34. feszültségjavításához és villamos energia ellátásához.

*139/2024 (IX. 30) polgármesteri határozat:*

Közterület bontási hozzájárulás Kőszeg, Pogányi út 9. számú ingatlan csatlakozó földkábel kiépítéséhez.

*140/2024 (IX. 30) polgármesteri határozat:*

Közterület bontási hozzájárulás a Kőszeg, Bertalan E. u. 7. szennyvízelvezetés kivitelezéséhez.

*141/2024 (X. 3) polgármesteri határozat:*

Támogatás a polgármesteri keretből a Concordia-Barátság Énekegyesület részére a kórus fennállásának 165. jubileumi megemlékezése céljából.

*142/2024 (X. 3.) polgármesteri határozat:*

Közterület bontási hozzájárulás a Kőszeg, Dr Ambró Gyula utca 32/A. alatti ingatlanhoz csatlakozó földkábel kiépítéséhez.

*143/2024(X. 3)* *polgármesteri határozat:*

Támogatás polgármesteri keretből a Kőszegfalvi Nemzetiségi Kórusért Egyesület részére az őszi rendezvényeken történő közreműködésének a támogatása céljából.

*144/2024 (X. 8.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg, Csőszház utca 4816 hrsz– cserép és tégla szállítás).

*145/2024 (X. 8.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg, 3371/2 hrsz – cserép, tégla szállítás).

*146/2024 (X. 8.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg,3371/2 hrsz – beton szállítás).

*147/2024 (X. 9.) polgármesteri határozat:*

Közterület bontási hozzájárulás Kőszeg, Kiss János utca 24. alatti ingatlanhoz gázvezeték csatlakozási munkálatok érdekében.

*148/2024 (X. 9.) polgármesteri határozat:*

Közterület bontási hozzájárulás Kőszeg, Sziget utca 29. (1508 hrsz) gázleágazó vezeték építése érdekében.

*149/2024 (X. 9)* *polgármesteri határozat:*

Közterület bontási hozzájárulás Kőszeg, Ábrahám dűlő 6857 hrsz-ú ingatlan vízbekötése érdekében.

*150/2024 (X. 9) polgármesteri határozat:*

Tulajdonosi hozzájárulás a Lukácsháza, SCHOTT Kft. villamos energia ellátásához, az önkormányzat tulajdonában lévő területekre vonatkozóan.

*151/2024 (X. 9) polgármesteri határozat:*

Közútkezelői hozzájárulás a Lukácsháza, SCOTT Kft. villamos energia ellátásához az önkormányzat tulajdonában lévő területekre vonatkozóan.

*152/2024 (X. 9.) polgármesteri határozat:*

Közterület bontási hozzájárulás a Kőszeg, Rákóczi Ferenc utca 38. alatti ingatlan szennyvíz bekötővezeték hibajavítása érdekében.

*153/2024 (X. 11.)* *polgármesteri határozat:*

Tulajdonosi hozzájárulás a Kőszeg, Malomárok utca 11. alatti ingatlan vízbekötéséhez.

*154/2024 (X. 11.) polgármesteri határozat:*

Közútkezelői hozzájárulás Kőszeg, Malomárok utca 11. alatti ingatlan vízbekötéséhez.

*155/2024 (X. 11.) polgármesteri határozat:*

Közterület bontási hozzájárulás Kőszeg, Malomárok utca 11. alatti ingatlan vízbekötéséhez.

*156/2024 (X. 16.)* *polgármesteri határozat:*

Tulajdonosi hozzájárulás a Kőszeg Szent György u. 4513/4 hrsz-ú ingatlan villamos energia ellátásához.

*157/2024 (X.16.)* *polgármesteri határozat:*

Közútkezelői hozzájárulás a Kőszeg Szent György u. 4513/4 hrsz-ú ingatlan villamos energia ellátásához.

*158/2024 (X. 18.)* *polgármesteri határozat:*

Közterület bontási hozzájárulás Kőszeg, Alsó krt. 19. alatti ingatlanhoz csatlakozó földkábel kiépítése érdekében.

*159/2024 (X.18.) polgármesteri határozat:*

Közterület bontási hozzájárulás Kőszeg, Felsőerdő u. 8. alatti ingatlanhoz csatlakozó földkábel kiépítése érdekében.

**Kőszeg, 2024. október 30.**

**Dr. Zalán Gábor s. k.** jegyző